Blaze7451/Wiki-th-20250601 huggingface dataset:
ยุทธการแซนด์วิช (ค.ศ. 1460)

ยุทธการแซนด์วิช (ค.ศ. 1460) (Battle of Sandwich (1460)) เป็นปะทะกันในสงครามดอกกุหลาบ ที่เกิดขึ้นในเดือนมกราคม ค.ศ. 1460 ที่หน้าเมืองเมืองแซนด์วิช เค้นท์ในอังกฤษ เป็นการต่อสู้ทางทะเลระหว่างกองทัพของฝ่ายราชวงศ์แลงคาสเตอร์ และฝ่ายราชวงศ์ยอร์คที่นำโดยริชาร์ด เนวิลล์ เอิร์ลแห่งวอริคที่ 16 ผลของยุทธการครั้งนี้ยอร์คเป็นฝ่ายได้รับชัยชนะ

**อ้างอิง**


**ดูเพิ่ม **
 สงครามดอกกุหลาบ- ราชวงศ์แลงคาสเตอร์- ราชวงศ์ยอร์ค
หมวดหมู่:สงครามดอกกุหลาบ
กระโปรง

right
The Evoltion of the skirt, Harry Julius, 1916
กระโปรง เป็นเครื่องนุ่งห่มแบบสวมร่างกายส่วนล่างที่มีรูปทรงปลายเปิดเดียวให้ขาทั้งสองข้าง ส่วนใหญ่ใช้เป็นเครื่องแต่งกายสำหรับสตรี รูปร่างลักษณะจะแตกต่างตามการออกแบบ
หมวดหมู่:เครื่องแต่งกาย
หมวดหมู่:ประวัติศาสตร์เครื่องแต่งกาย
โดเมน (ฟังก์ชัน)

โดเมนของฟังก์ชัน f : X → Y คือเซต X (สีเขียว)
โดเมน (domain) ของฟังก์ชัน คือเซตของอาร์กิวเมนต์ที่ป้อนลงในฟังก์ชันซึ่งได้นิยามไว้แล้ว  ตัวอย่างเช่น โดเมนของฟังก์ชันโคไซน์คือจำนวนจริงทั้งหมด ในขณะที่โดเมนของฟังก์ชันรากที่สองคือจำนวนใด ๆ ที่มากกว่าหรือเท่ากับ 0 เท่านั้น (ซึ่งกรณีทั้งสองไม่รวมจำนวนเชิงซ้อน) สำหรับการนำเสนอฟังก์ชันด้วยกราฟในระบบพิกัดคาร์ทีเซียน x-y โดเมนคือช่วงบนแกน x ที่กราฟครอบคลุม หรือเรียกว่า พิกัดที่หนึ่ง (abscissa)

**นิยาม**
กำหนดให้ฟังก์ชัน f : X → Y หมายความว่าเซต X ซึ่งเป็นค่าป้อนเข้าคือโดเมนของ f และเซต Y ก็คือโคโดเมนของ f
ส่วนเรนจ์ของ f คือเซตของผลลัพธ์ทั้งหมดที่ออกมาจากฟังก์ชัน f นั่นคือเซต { f (x) : x ∈ X }  เรนจ์จึงสามารถเป็นเซตเดียวกับโคโดเมน หรือเป็นเซตย่อยของโคโดเมนก็ได้ ซึ่งเรนจ์จะมีขนาดเล็กกว่าโคโดเมนถ้า f ไม่เป็นฟังก์ชันทั่วถึง (surjective function)
ฟังก์ชันที่นิยามไว้อย่างดี จะจับคู่สมาชิกทุกตัวของโดเมนเข้ากับสมาชิกของโคโดเมน สมมติว่ามีฟังก์ชัน f ที่นิยามโดย
:f (x) = 1 / x
ไม่มีผลลัพธ์สำหรับ f (0) (ดูเพิ่มที่ การหารด้วยศูนย์) ดังนั้นเซตของจำนวนจริง R จึงไม่สามารถเป็นโดเมนของฟังก์ชันนี้ ในกรณีนี้ฟังก์ชันจะต้องนิยามว่าโดเมนเป็น R \ {0} หรือเพิ่มเงื่อนไขเมื่อ x เป็น 0 อย่างใดอย่างหนึ่ง ถ้าเราขยายบทนิยามของ f ให้เป็นดังนี้
:f (x) = 1 / x ; เมื่อ x ≠ 0
:f (0) = 0
ฟังก์ชันนี้จึงจะให้ผลสำหรับจำนวนจริงทุกค่าที่ป้อนเข้า และมีโดเมนเป็น R
ฟังก์ชันใด ๆ สามารถจำกัดลดทอนโดเมนลงไปเป็นเซตย่อยของมันได้ เช่นฟังก์ชัน g : A → B เราสามารถจำกัดเซต A ลงไปเป็นเซต S (โดยที่ S ⊆ A) จะได้ว่า 

**โดเมนของฟังก์ชันบางส่วน**
การใช้งานทางคณิตศาสตร์ในปัจจุบัน ได้กำหนดความหมายของโดเมนของฟังก์ชันบางส่วนไว้แตกต่างกัน นักคณิตศาสตร์ส่วนใหญ่ รวมทั้งผู้ที่ศึกษาทฤษฎีเวียนเกิด ให้ความหมาย "โดเมนของ f" เป็นเซตของค่า x ทั้งหมดที่ f (x) ได้นิยามไว้ แต่นักคณิตศาสตร์บางท่าน และผู้ที่ศึกษาทฤษฎีหมวดหมู่ พิจารณาว่าโดเมนของฟังก์ชัน f : X → Y ก็ยังคงเป็น X โดยไม่คำนึงถึงว่า f (x) จะมีผลลัพธ์สำหรับทุกค่า x ใน X หรือไม่

**อ้างอิง**
หมวดหมู่:ฟังก์ชันและการจับคู่
หมวดหมู่:ทฤษฎีเซต
โอวิแรปเตอร์

โอวิแรปเตอร์ (Oviraptor)มีหงอนเป็นเอกลักษณ์ ยาว 2 เมตร ส่วนสูงประมาณหัวเข่าของผู้ใหญ่ที่โตเต็มไวแล้ว พบที่มองโกเลีย มีการค้นพบฟอสซิลของมันอยู่กับลูกในรังของมัน ในท่ากกไข่ หลายชุด เป็นหลักฐานที่ระบุว่ามันเป็นไดโนเสาร์ที่เลี้ยงลูกของมันอย่างดี  ฟอสซิลในท่ากกไข่ของโอวิแรปเตอร์ ตัวนั้นอาจตายตอนมีพายุทรายพัดมา พบในชั้นหินของยุคครีเทเซียส ช่วงเวลา 90-85 ล้านปี
หมวดหมู่:ไดโนเสาร์ในยุคครีเทเชียส
สกาแล็กซี่

สกาแล็กซี่ (Skalaxy) วงดนตรีแนวสกา ร็อก สัญชาติไทย ที่มีผลงานที่เป็นที่รู้จักอย่างเพลง "ดื่ม" "Jigsaw" และเพลง "What ska is?" ปัจจุบันสังกัดค่ายแมดแคทซ์

**ประวัติ**
สกาแล็กซี่ ประกอบไปด้วยสมาชิก 4 คน คือ   ตั้ม - เอกจิต สรรเสริญ (ร้องนำ) เล็ก - ยศพล สิงห์สุวงศ์ (กีตาร์) อาร์ต - นราธิป งามสมพล (เบส) และมอส - สมชาย ป้อมคำ (กลอง) ในปี พ.ศ. 2543 เริ่มออกอัลบั้มเพลงแรกกับค่ายเพลงหัวลำโพงริดดิม ในชื่ออัลบั้ม "Look" ก่อนที่จะย้ายค่ายมาสังกัดกับค่ายจีเอ็มเอ็ม แกรมมี่ พร้อมกับผลงานเพลงอัลบั้มที่สองในชื่อ "Ready to Drink" หลังจากนั้น 2 ปี ก็มีผลงานอัลบั้มที่สามตามมาในชื่อ "จิกซอว์" (Jigsaw) และอัลบั้มที่สี่ "Original" ในปี พ.ศ. 2549 

**สมาชิก**
ตั้ม - เอกจิต สรรเสริญ (ร้องนำ)
*อรรถวุธ แก้วดิอัษฎาวุธ (แซ็กโซโฟน)
*ชินธันย์ อุณห์ไวทยะ (เบส)
*สุวิธย์ ขุนพิรมณ์ (กลอง)

**อดีตสมาชิก**
เล็ก - ยศพล สิงห์สุวงศ์ (กีตาร์) (เสียชีวิตแล้ว)
*ปอนด์ - ณัฐชัย จองกฤษ (ร้องนำ) (เสียชีวิตแล้ว)
*อาร์ต - นราธิป งามสมพล (เบส)
*มอส - สมชาย ป้อมคำ (กลอง)

**ผลงานเพลง**
อัลบั้ม Look (พ.ศ. 2543)
*อัลบั้ม Ready To Drink (16 กันยายน พ.ศ. 2546)
*อัลบั้ม Jigsaw (3 มิถุนายน พ.ศ. 2548)
*อัลบั้ม Original (1 กรกฎาคม พ.ศ. 2549)

**อ้างอิง**
หมวดหมู่:กลุ่มดนตรีร็อกสัญชาติไทย
หมวดหมู่:กลุ่มดนตรีเร้กเก้สัญชาติไทย
หมวดหมู่:กลุ่มดนตรีไทยในยุค 2000
จิตตปัญญาศึกษา

ศาสตราจารย์ประเวศ วะสี ได้ให้แนวคิดเรื่องจิตตปัญญาศึกษาว่า จิตตปัญญาศึกษา คือ การศึกษาที่ทำให้เข้าใจด้านในของตัวเอง รู้ตัว เข้าถึงความจริง ทำให้เปลี่ยนมุมมองเกี่ยวกับโลกและผู้อื่น เกิดความเป็นอิสระ ความสุข ปัญญา และความรักอันไพศาลต่อเพื่อนมนุษย์และสรรพสิ่ง หรืออีกนัยหนึ่ง เกิดความเป็นมนุษย์ที่สมบูรณ์ โดยเน้นการศึกษาจากการปฏิบัติ เช่น จากการทำงานศิลปะ โยคะ ความเป็นชุมชน การเป็นอาสาสมัครเพื่อสังคม สุนทรียสนทนา การเรียนรู้จากธรรมชาติ และจิตตภาวนา เป็นต้น

**ที่มาของจิตตปัญญาศึกษา**
ด้วยข้อจำกัดของการศึกษา และการเรียนรู้ ทั้งวิชาความรู้มาตรฐาน และวิชาความรู้ชั้นสูง ที่มุ่งเน้นการเรียนรู้เรื่องต่างๆ อันเป็นเรื่องนอกตัว แม้มีความจำเป็น แต่เมื่อขาดการเรียนรู้เรื่องในตัวก็ขาดความสมบูรณ์ในตัวเอง เอียงข้าง แยกส่วน จนมิอาจเชื่อมโยงกับความเป็นจริง เกิดความบีบคั้น ทั้งในตัวเองและระหว่างกันในสังคม เป็นต้นเหตุของปัญหาต่างๆ ในสังคมจนเกิดวิกฤติ
กุญแจแห่งอนาคตของมนุษยชาติจึงอยู่ที่การเรียนรู้เพื่อที่จะเปลี่ยนแปลงขั้นพื้นฐาน (Transformative Learning) ทั้งในตัวเอง (Personal Transformation) เชิงองค์กร (Organizational Transformation) และสังคม (Social Transformation) การเคลื่อนไหว ด้านการศึกษาตามแนวทางจิตตปัญญาศึกษาจึงก่อตัวขึ้น โดยภาคีเครือข่ายจิตตปัญญาศึกษา อันเป็นการรวมตัวอย่างไม่เป็นทางการของกลุ่มผู้ที่สนใจในการเข้าร่วมหารือ เพื่อให้เกิดการขับเคลื่อนงานด้านนี้ขึ้นในสังคมไทย 
สมาชิกในเครือข่ายดังกล่าว อาทิ เครือข่ายผู้ทรงคุณวุฒิ พระไพศาล วิสาโล นายแพทย์ประเวศ วะสี ศาสตราจารย์สุมน อมรวิวัฒน์ และจากที่อื่น ๆ ทั้งที่เป็นอาจารย์ในมหาวิทยาลัยมหิดล จุฬาลงกรณ์มหาวิทยาลัย สถาบันอาศรมศิลป์ เสมสิกขาลัย สถาบันการศึกษาสัตยาไส สถาบันขวัญเมือง ศูนย์คุณธรรม สำนักงานกองทุนสนับสนุนการสร้างเสริมสุขภาพ เสถียรธรรมสถาน และมูลนิธิสดศรี-สฤษดิ์วงศ์ จากหลากหลายสาขาวิชา เช่น วิทยาศาสตร์ สังคมศาสตร์ แพทย์ วิศวกรรม การศึกษา ศาสนา สิ่งแวดล้อม ธุรกิจ เป็นต้น จะพัฒนาตัวเองเป็นวิทยากร และอาจารย์ผู้สอนในหลักสูตรปริญญาโท และปริญญาเอก เพื่อสร้างผู้เชี่ยวชาญขึ้นไว้ในสังคมไทย จำนวนมากขึ้นๆ และเป็นกำลังสำคัญที่จะทำให้การศึกษาตามแนวทางจิตตปัญญาศึกษาเกิดขึ้น เป็นส่วนหนึ่งของการศึกษาทั่วไปในหลักสูตรการศึกษาทุกประเภทและทุกระดับ

**อ้างอิง**
http://www.ce.mahidol.ac.th
หมวดหมู่:ปรัชญาการศึกษา
หมวดหมู่:การศึกษา
หมวดหมู่:การจัดการเรียนการสอน
หมวดหมู่:ทฤษฎีการศึกษา
หมวดหมู่:คำศัพท์ทางวิชาการ
ภาษาคลาสสิก

ภาษาคลาสสิก (classical language) หมายถึง ภาษาเก่าแก่ที่เป็นรากฐานของภาษาอื่น ๆ เช่น ภาษาสันสกฤต ภาษาละติน แม้ปัจจุบันจะไม่ได้มีการใช้สนทนากัน แต่ก็ถือว่ามีคุณค่าในทางวรรณคดี

**อ้างอิง**
หมวดหมู่:ภาษา
ภาษามะแล็ง

ภาษามะแล็ง มีผู้พูดทั้งหมด 1,000 คน พบในลาว 800 คน (พ.ศ. 2539) ในแขวงคำม่วน พบในเวียดนาม 200 คน (พ.ศ. 2539) ในจังหวัดกว๋างบิ่ญ และตามแนวชายแดนลาว จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาเหวียต-เหมื่อง สาขาย่อยจื๊ต

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
มะแล็ง
มะแล็ง
พิมพ์ รัตนคุณสาสน์

ดร.พิมพ์ รัตนคุณสาสน์ เป็นกวีอีสาน ที่มีความสามารถในการประพันธ์กลอนลำได้ทุกรูปแบบ จนได้รับยกย่องในนาม พิมพ์กวี ศรีอีสาน และเป็นสามัญชนคนแรกที่ได้รับพระราชทานปริญญาศิลปศาสตรดุษฎีบัณฑิต สาขาวรรณกรรม จากมหาวิทยาลัยขอนแก่น จนมีคำเรียกติดปากคนทั่วไปว่า ดร.พ่อใหญ่พิมพ์

**ประวัติ**
เกิดที่ อำเภอโกสุมพิสัย จังหวัดมหาสารคาม บิดาเป็นชาวอุบลราชธานี มารดาเป็นชาวร้อยเอ็ด บรรพชาเป็นสามเณรเมื่ออายุ 17 ปี ที่วัดใต้โกสุม พ.ศ. 2476  อุปสมบทเป็นพระภิกษุต่ออีก 2 พรรษา จึงลาสิกขา 

**คุณวุฒิ**
 ปริญญาเอก ศิลปศาสตรดุษฎีบัณฑิตกิตติมศักดิ์ สาขา วรรณกรรม จาก มหาวิทยาลัยขอนแก่น ในปี พ.ศ. 2529

**ผลงาน**
พ.ศ. 2477 นายพิมพ์ ย้ายมาเป็นครูที่โรงเรียนบ้านหนองผือ จังหวัดขอนแก่น และได้เรียนกลอนลำ โดยใช้นามปากกาว่า "วอน วรรัตน์" ซึ่งในขณะนั้นมีอายุได้ 23 ปี นับว่าเป็นคนหนุ่มที่ประสบความสำเร็จจากอายุ 23 - 72 ปี เป็นเวลาเกือบครึ่งศตวรรษที่พ่อใหญ่พิมพ์ เป็น "ครู" ของหมอลำหลายต่อหลายคน งานประพันธ์เป็นร้อย ๆ ชิ้น ผลงานประพันธ์หลายชิ้นได้รับรางวัลที่สำคัญ ๆ เช่น- ลำเรื่องพระเวส- ลำศรีปราชญ์- ลำกลอนเรื่อง เป้าหมาย 6 ประการของหลักพัฒนา- กลอนลำสามสถาบัน- กลอนสารภัญญ์- บทสูดขวัญนักศึกษาใหม่มหาวิทยาลัยขอนแก่น
กลอนลำทั้งลำกลอนและลำเรื่องที่เป็นผลงานของพ่อพิมพ์มีนับเป็นร้อย ๆ ชิ้น ชีวิตส่วนใหญ่ของพ่อพิมพ์คลุกคลีอยู่ในวงการหมอลำ จึงเป็นผู้รู้ที่สามารถให้คำตอบเกี่ยวกับพัฒนาการของหมอลำเป็นอย่างดี ท่านยังช่วยสอนวิชาวรรณคดีอีสานที่ คณะมนุษยศาสตร์และสังคมศาสตร์ มหาวิทยาลัยขอนแก่น และงานในตำแหน่งที่ปรึกษาด้านวัฒนธรรมและงานปริวรรตวรรณคดีโบราณของศูนย์วัฒนธรรมอีสาน มหาวิทยาลัยขอนแก่น ตลอดจนเป็นหมอสูดขวัญและผูกแขนคู่เสี่ยวในงานเทศกาลไหมและประเพณีผูกเสี่ยว จังหวัดขอนแก่นในช่วงเริ่มแรก

**เกียรติคุณ**
สำนักงานคณะกรรมการวัฒนธรรมแห่งชาติ ได้คัดเลือกให้เป็นศิลปินพื้นบ้านดีเด่น ปี พ.ศ. 2528 และได้เข้ารับพระราชทานโล่เชิดชูเกียรติจากสมเด็จพระเทพรัตนราชสุดาฯ เมื่อวันที่ 8 สิงหาคม 2529 
หมวดหมู่:บุคคลจากอำเภอโกสุมพิสัย
หมวดหมู่:ครูชาวไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยขอนแก่น
หมวดหมู่:หมอลำ
หัวลำโพงริดดิม

หัวลำโพงริดดิม (Hualampong Riddim) เป็นค่ายเพลงของไทย ในแนวดนตรีนอกกระแส ก่อตั้งโดย กอล์ฟ - นครินทร์ ธีระภินันท์ และ วิชญ วัฒนศัพท์ สมาชิกจากวงทีโบน ร่วมด้วย ธารินี ทิวารี มีศิลปินในสังกัดที่เป็นที่รู้จัก เช่น ทีโบน ไคโจบราเดอร์ส สกาแล็กซี่ ศรีราชาร็อกเกอร์ The Photo Sticker Machine Day Tripper Zom Amara นอกจากนั้นยังเป็นค่ายเพลงที่ร่วมทำเพลงประกอบให้หนังไทยมากมาย เช่น คนจร ฯลฯ กุมภาพันธ์ พรจากฟ้า คิดถึงวิทยา เมย์ไหน..ไฟแรงเฟร่อ  โอเวอร์ไซส์..ทลายพุง และอื่น ๆ

**แหล่งข้อมูลอื่น**
 เว็บไซต์ทางการของหัวลำโพงริดดิม date=2009-01-30 
หมวดหมู่:ค่ายเพลงไทย
หมวดหมู่:นักประพันธ์ดนตรีประกอบภาพยนตร์
หมวดหมู่:บริษัทไทยที่ก่อตั้งในปี พ.ศ. 2542
บียอนเซ่ดิอัลติเมทเพอร์ฟอร์เมอร์

บียอนเซ่ดิอัลติเมทเพอร์ฟอร์เมอร์ (Beyoncé The Ultimate Performer) คืออัลบั้มวิดีทัศน์ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน จัดจำหน่ายโดย บีอีที และ โคลัมเบีย ในสหรัฐอเมริกา วันที่24 พฤศจิกายน พ.ศ. 2549

**รายการ**
 Déjà Vu & Crazy in Love - Live at Robin Hood Benefit- Good Morning America (Interview & Performance)- Making of Ring the Alarm- Ring The Alarm (Music Video)- Irreplaceable & Ring the Alarm - Live in Japan- Destiny's Child Medley - Live In Japan- Baby Boy & Naughty Girl - Live at Wall Street- Dangerously in Love 2 - Live At Wembley

**อ้างอิง**
หมวดหมู่:อัลบั้มเพลงในปี พ.ศ. 2549
หมวดหมู่:อัลบั้มเพลงของบียอนเซ่ โนวส์
หมวดหมู่:อัลบั้มเพลงของค่ายโคลัมเบียเรเคิดส์
ชาติชาย ปุยเปีย

ชาติชาย ปุยเปีย (เกิด 29 มีนาคม พ.ศ. 2507 ที่จังหวัดมหาสารคาม ) จิตรกรชาวไทย มีผลงานจิตรกรรมในลักษณะวิพากษ์วิจารณ์สังคม โดยสอดแทรกประเด็นต่างๆ ในเชิงการตั้งคำถาม การประชดประชัน ใช้สัญลักษณ์แทนความหมายสิ่งต่างๆ เกี่ยวกับสภาพสังคมไทยปัจจุบัน ได้รับการเชิดชูเกียรติรางวัลศิลปาธร สาขาทัศนศิลป์ ประจำปี พ.ศ. 2549
ชาติชาย ปุยเปีย จบการศึกษาจากโรงเรียนขอนแก่นวิทยายน โรงเรียนสวนกุหลาบวิทยาลัย และคณะจิตรกรรม ประติมากรรมและภาพพิมพ์ มหาวิทยาลัยศิลปากร สาขาจิตรกรรม 

**อ้างอิง**

**แหล่งข้อมูลอื่น**
  ผลงานของ Chatchai Puipia date=2008-03-13 
หมวดหมู่:บุคคลจากจังหวัดมหาสารคาม‎
หมวดหมู่:จิตรกรชาวไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
หมวดหมู่:บุคคลจากโรงเรียนขอนแก่นวิทยายน
ดิออล-อเมริกันรีเจกส์

ดิออล-อเมริกันรีเจกส์ (The All-American Rejects) เป็นวงอเมริกันร็อก 4 ชิ้นจากสติลวอเตอร์ รัฐโอคลาโฮมา ก่อตั้งวงในปี 2001 ประกอบด้วยสมาชิกคือ ไทสัน ริตเตอร์ (ร้องนำและกีตาร์เบส) นิก วีลเลอร์ (กีตาร์) ไมค์ เคนเนอร์ตี (กีตาร์) และคริส เกย์เลอร์ (กลอง)
ผลงานสตูดิโออัลบั้มเปิดตัวชุด The All-American Rejects ออกจำหน่ายครั้งแรกในปี 2002 มีซิงเกิลดังอย่าง "Swing, Swing" อัลบั้มขายมากกว่า 1ล้านชุดในสหรัฐอเมริกาและได้รับรางวัลแผ่นเสียงทองคำขาวจากสถาบัน RIAA
อัลบั้มชุดที่ 2 ของวงชุด Move Along (2005) ทำให้วงประสบความสำเร็จในกระแสนิยม มีซิงเกิลฮิต 3 ซิงเกิลคือ "It Ends Tonight", "Dirty Little Secret" และ "Move Along" ซึ่งทั้ง "Dirty Little Secret" และ "It Ends Tonight" ก็สามารถติดท็อป 10 บนชาร์ตบิลบอร์ดฮอต 100 ส่วน "Move Along" ขึ้นชาร์ตสูงสุดอันดับ 15 โดย "Dirty Little Secret" และ "Move Along" ได้รับรางวัลแผ่นเสียงทองคำขาวคู่กับยอดการขายในระบบดิจิทัลถึง 2 ล้าน ในสหรัฐอเมริกา ส่วนอัลบั้ม Move Along เองมียอดขายในระดับแผ่นเสียงทองคำขาวคู่ในสหรัฐอเมริกา โดยสถาบัน RIAA
อัลบั้มชุดที่ 3 When the World Comes Down ออกวางขายเมื่อ 16 ธันวาคม ค.ศ. 2008 มีซิงเกิลแรกคือ "Gives You Hell" เป็นที่นิยมในระดับนานาชาติ เพลงนี้ขึ้นชาร์ตสูงสุดอันดับ 4 บนบิลบอร์ดฮอต 100 และอันดับ 2 บนชาร์ตป็อป 100 เช่นเดียวกับในสหราชอาณาจักรบนยูเคซิงเกิลส์ชาร์ต ที่ติดท็อป 20 และอันดับ 3 บน Australian ARIA Singles chart
อัลบั้มชุดที่ 4 "Kids in the Street" ออกจำหน่ายวันที่ 26 มีนาคม ค.ศ. 2012 มีซิงเกิลคือ "Someday's Gone" และ "Beekeeper's Daughter" โดยเป็นแนว Alternative Rock ที่มีกลิ่นอาย Pop

**อ้างอิง**
หมวดหมู่:กลุ่มดนตรีป็อปสัญชาติอเมริกัน
หมวดหมู่:กลุ่มดนตรีร็อกสัญชาติอเมริกัน
หมวดหมู่:บุคคลจากรัฐโอคลาโฮมา
หมวดหมู่:กลุ่มดนตรีที่ก่อตั้งในปี พ.ศ. 2544
พรีเดอรอม

ไฟล์:Palazzo Mancini.jpg‎|thumb|right|280px|ปาลัซโซมันชีนีในกรุงโรม ที่เป็นที่ตั้งของสถาบันมาตั้งแต่ ค.ศ. 1725 แกะพิมพ์โดยโจวันนี บัตติสตา ปีราเนซี ค.ศ. 1752
พรีเดอรอม (Prix de Rome) หรือ กร็องพรีเดอรอม (Grand Prix de Rome) คือทุนการศึกษาสำหรับนักเรียนศิลปะ ที่ก่อตั้งขึ้นใน ค.ศ. 1663 ในฝรั่งเศสในรัชสมัยของพระเจ้าหลุยส์ที่ 14 ที่เป็นทุนเงินประจำปีที่มอบให้แก่นักศึกษาศิลปะแขนงต่าง ๆ ที่รวมทั้งจิตรกร ประติมากร และ สถาปนิก ผู้แสดงพรสวรรค์โดยการผ่านการแข่งกันอันยากในการกำจัดผู้ไม่มีฝีมือออก รางวัลจัดโดยราชสถาบันจิตรกรรมและประติมากรรมซึ่งเปิดให้แก่นักศึกษาของสถาบัน ผู้ได้รับรางวัลก็จะได้เดินทางไปศึกษาและพำนักที่ปาลัซโซมันชีนีในกรุงโรมโดยค่าใช้จ่ายที่เบิกจากพระคลังของกษัตริย์ฝรั่งเศส การพำนักอยู่ที่โรมสามารถขยายระยะเวลาได้ถ้าผู้อำนวยการของสถาบันเห็นว่าเป็นการเหมาะสม
ในช่วงระยะเวลา 140 ปีที่กองทุนนี้ก่อตั้งขึ้นทุนก็ได้ขยายออกไปเป็นห้าสาขาจากสามสาขาที่เริ่มขึ้นใน ค.ศ. 1663 ที่รวมทั้งจิตรกรรม ประติมากรรม และสถาปัตยกรรม ใน ค.ศ. 1803 ก็ได้มีการเพิ่มสาขาคีตกรรม และใน ค.ศ. 1804 ก็ได้มีการเพิ่มสาขาภาพพิมพ์แกะลาย (engraving) ขึ้น ผู้ได้รับ "กร็องพรีอันดับหนึ่ง" หรือที่เรียกว่า agréé จะได้รับการส่งตัวไปศึกษายังสถาบันฝรั่งเศส ณ กรุงโรม (Académie de France à Rome) ซึ่งฌ็อง-บาติสต์ กอลแบร์ ก่อตั้งขึ้นใน ค.ศ. 1666

**อ้างอิง**
หมวดหมู่:ทุนการศึกษา
ชะมด (แก้ความกำกวม)

ชะมด อาจหมายถึง- กวางชะมด (Musk deer วงศ์: Moschidae) เป็นวงศ์ทางชีววิทยาของสัตว์เลี้ยงลูกด้วยนมในอันดับสัตว์กีบคู่- กลิ่นชะมด (Musk) สารที่มีกลิ่นแรงที่ได้มาจากต่อมของกวางชะมดตัวผู้ซึ่งอยู่ระหว่างท้องและอวัยวะเพศ สารนี้ใช้ในการทำน้ำหอม- ชะมดเช็ด Viverricula indica เป็นสัตว์ชนิดหนึ่งในวงศ์ Viverridae- ชะมดต้น Abelmoschus moschatus พืชนิดหนึ่งในวงศ์ Malvaceae- กาแฟขี้ชะมด (Kopi Luwak) เป็นเครื่องดื่มที่ทำจากมูลของชะมด มีต้นกำเนิดที่ประเทศอินโดนีเซีย
ทั้งชะมดเช็ดและชะมดต้นในทางสมุนไพรไทยมีสรรพคุณเป็นสารกันเสีย ใช้เป็นองค์ประกอบของยา
การคว่ำบาตร (ศาสนาพุทธ)

การคว่ำบาตร ของพระสงฆ์ในพระวินัยปิฎกด้วย (บาลี: นิกฺกุชฺชยกมฺม) มีที่มาจากศัพท์ในจุลวรรค พระวินัยปิฎก ที่กล่าวถึงการที่พระพุทธเจ้าทรงอนุญาตให้พระสงฆ์สามารถมีมติลงโทษคว่ำบาตรอุบาสกอุบาสิกาได้เพื่อให้มีสติสำนึกผิดในความผิดที่กระทำต่อพระพุทธศาสนา การคว่ำบาตรในทางพระวินัยจึงถือเป็นการตักเตือนด้วยความปรารถนาดี โดยพระสงฆ์สามารถทำการคว่ำบาตรได้เฉพาะกับชาวพุทธเท่านั้นตามข้อกำหนดในพระวินัยปิฎกและตามสภาพที่เป็นจริงในทางปฏิบัติ

**ความหมาย**
คำว่า คว่ำบาตร นั้น มีที่มาจากการที่พระสงฆ์ลงโทษบุคคลผู้มีปรารถนาร้ายต่อพระรัตนตรัยอย่างร้ายแรง ซึ่งมีความผิดอยู่ 8 ประการ คือ
# ขวนขวายเพื่อมิใช่ลาภแก่สงฆ์
# ขวนขวายเพื่อมิใช่ประโยชน์แก่สงฆ์
# ขวนขวายเพื่อให้พระอยู่ไม่ได้
# ด่าว่าเปรียบเปรยภิกษุทั้งหลาย
# ยุยงให้สงฆ์แตกกัน
# ตำหนิติเตียนพระพุทธเจ้า
# ตำหนิติเตียนพระธรรม
# ตำหนิติเตียนพระสงฆ์
ฆราวาสผู้ใดมีพฤติกรรมดังกล่าว พระสงฆ์จะประชุมกันแล้วประกาศไม่ให้ภิกษุทั้งหลายคบค้าสมาคมด้วย การคว่ำบาตรในทางพระวินัยไม่ได้หมายถึงการคว่ำบาตรลง แต่หมายถึงการไม่รับบิณฑบาต ไม่รับนิมนต์ ไม่รับเครื่องใช้ อาหารหวานคาวที่บุคคลผู้นั้นนำมาถวาย แต่หากต่อมาคนผู้นั้นสำนึกรู้สึกตน กลับมาประพฤติดี คณะสงฆ์ก็จะประกาศเลิก “คว่ำบาตร” ยอมให้ภิกษุทั้งหลายคบค้าสมาคมรับบิณฑบาต รับนิมนต์ รับเครื่องถวายไทยธรรมได้ เรียกว่า “หงายบาตร” เป็นสำนวนคู่กัน
ดังนั้นการคว่ำและหงายบาตรจึงถือเป็นการลงโทษทางจารีตแบบหนึ่ง ที่พระสงฆ์ได้นิยมถือปฏิบัติสืบมาตั้งแต่สมัยพุทธกาล เพื่อประโยชน์ในการตักเตือนและความอยู่โดยปกติสุขระหว่างพระสงฆ์และพุทธศาสนิกชน

**อ้างอิง**

**ดูเพิ่ม**
 การคว่ำบาตร
หมวดหมู่:สังฆกรรม
หมวดหมู่:คำศัพท์ศาสนาพุทธ
ไซคี

__NOTOC__
ไซคี อาจจะหมายถึง

**ทางจิตวิทยา**
 ไซคี (จิตวิทยา) (Psyche (psychology))  - จิตวิเคราะห์ (Psychoanalysis) - อัตตา (Ego) 

**วรรณกรรม**
 คิวปิดและไซคี (Cupid and Psyche) - วรรณกรรมและเทพปกรณัมกรีก-โรมัน
โรงเรียนป่าตาลบ้านธิพิทยา

โรงเรียนป่าตาลบ้านธิพิทยา เป็นโรงเรียนมัธยมประจำอำเภอบ้านธิ ตั้งอยู่เลขที่ 147 หมู่ที่ 4 บ้านป่าตาล ตำบลบ้านธิ อำเภอบ้านธิ จังหวัดลำพูนตั้งขึ้นเมื่อวันที่ 19 กรกฎาคม พ.ศ. 2519 โดยความร่วมมือของทางราชการและประชาชนตำบลบ้านธิ ได้สละกำลังทรัพย์ เพื่อซื้อที่ดิน ตั้งโรงเรียนขึ้นโดยมีวัตถุประสงค์เพื่อพัฒนาการศึกษาของเยาวชนในเขตพื้นที่บริการผู้ที่เป็นกำลังสำคัญ ในการจัด ตั้งโรงเรียนป่าตาลบ้านธิพิทยานี้ คือ
# ท่านพระครูปํญญาโรจนคุณ
# สมาชิกสภาตำบลบ้านธิ
# ชมรมครูและผู้ปกครองนักเรียน ปี 2520

**สภาพปัจจุบันและที่ตั้งของโรงเรียน**

โรงเรียนป่าตาลบ้านธิพิทยา ตั้งอยู่ในพิกัดภูมิศาสตร์ที่ละติจูต 12 องศา อยู่ทางด้านตะวันออกเฉียงเหนือของเมืองลำพูน และอยู่ตำบลบ้านธิ 

**ทำเนียบผู้บริหาร**

**อ้างอิง**

**แหล่งข้อมูลอื่น**
  เว็บไซต์โรงเรียนป่าตาลบ้านธิพิทยา date=2009-06-23 
หมวดหมู่:โรงเรียนในจังหวัดลำพูน
หมวดหมู่:โรงเรียนมัธยมศึกษาประจำอำเภอในจังหวัดลำพูน
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาลำปาง ลำพูน
หมวดหมู่:โรงเรียนที่ก่อตั้งในปี พ.ศ. 2519
หมวดหมู่:สิ่งก่อสร้างในอำเภอบ้านธิ
ราชสถาบันจิตรกรรมและประติมากรรม

ราชสถาบันจิตรกรรมและประติมากรรม (Académie de peinture et de sculpture) เป็นสถาบันการศึกษาที่ตั้งอยู่ในกรุงปารีส ประเทศฝรั่งเศส ก่อตั้งขึ้นในปี ค.ศ. 1648 ตามแบบสถาบันศิลปะของประเทศอิตาลี เช่นวิทยาสถานนักบุญลูกาในกรุงโรม
ราชสถาบันจิตรกรรมและประติมากรรม
ราชสถาบันจิตรกรรมและประติมากรรม
จิตรกรเอกประจำราชสำนักฝรั่งเศส

ไฟล์:Boucher_par_Gustav_Lundberg_1741.jpg|thumb|right|260px|ภาพเหมือนของฟรองซัวส์ บูแชร์โดยกุสตาฟ ลุนด์แบร์ก (Gustaf Lundberg) จิตรกรเอกประจำราชสำนักฝรั่งเศสระหว่างปี ค.ศ. 1765 ถึงปี ค.ศ. 1770
จิตรกรเอกประจำราชสำนักฝรั่งเศส (Premier peintre du Roi) เป็นตำแหน่งภายในแผนกสิ่งก่อสร้างแห่งสำนักพระราชวังฝรั่งเศส (Bâtiments du Roi) ของ สำนักพระราชวังฝรั่งเศส (département de la Maison du Roi) ภายใต้การปกครองระบบโบราณ ที่อยู่ภายใต้ตำแหน่งผู้อำนวยการแผนกศิลปะและการผลิตแห่งฝรั่งเศส ที่เทียบเท่ากับตำแหน่ง สถาปนิกเอกประจำราชสำนักฝรั่งเศส (Premier architecte du Roi) ตำแหน่งนี้ไม่มีในการบังคับบัญชาผู้ใดและบางครั้งก็ไม่มีผู้ถือตำแหน่ง

**ผู้ถือตำแหน่ง**
 ค.ศ. 1627-ค.ศ. 1649 : ซีมง วูแอ (Simon Vouet) (ค.ศ. 1590-ค.ศ. 1649)- ค.ศ. 1641-ค.ศ. 1665 : นีกอลา ปูแซ็ง (ค.ศ. 1594-ค.ศ. 1665)- ค.ศ. 1664-ค.ศ. 1690 : ชาร์ล เลอ เบริง (Charles Le Brun) (ค.ศ. 1619-ค.ศ. 1690)- ค.ศ. 1715-ค.ศ. 1722 : อ็องตวน กัวแปล (Antoine Coypel) (ค.ศ. 1661-ค.ศ. 1722)- ค.ศ. 1722-ค.ศ. 1736 : ว่าง- ค.ศ. 1736-ค.ศ. 1737 : ฟร็องซัว เลอมวน (François Lemoyne) (ค.ศ. 1688-ค.ศ. 1737)- ค.ศ. 1736-ค.ศ. 1746 : ว่าง- ค.ศ. 1746-ค.ศ. 1752 : ชาร์ล อ็องตวน กัวแปล (Charles Antoine Coypel) (ค.ศ. 1694-ค.ศ. 1752)- ค.ศ. 1762-ค.ศ. 1765 : คาร์ล วอง ลู (Carle Van Loo) (ค.ศ. 1705-ค.ศ. 1765)- ค.ศ. 1765-ค.ศ. 1770 : ฟร็องซัว บูเช (ค.ศ. 1703-ค.ศ. 1770)- ค.ศ. 1770-ค.ศ. 1789 : ฌ็อง-บาติสต์ มารี ปีแยร์ (Jean-Baptiste Marie Pierre) (ค.ศ. 1714-ค.ศ. 1789)- ค.ศ. 1789-ค.ศ. 1791 : โฌแซ็ฟ-มารี เวียง (Joseph-Marie Vien) (ค.ศ. 1716-ค.ศ. 1809)

**อ้างอิง**
หมวดหมู่:จิตรกรชาวฝรั่งเศส
ยิบซีวูแมน (ชีส์โฮมเลส)

ยิบซีวูแมน (ชีส์โฮมเลส)  (Gypsy Woman (She's Homeless) หรืออีกชื่อ ยิบซีวูแมนลาดาดีลาดาด่า  (Gypsy Woman (La da dee la da da)) เป็นซิงเกิลฮิตของนักร้องชาวอเมริกา คริสตัล วอเตอร์ส์ เธอได้ ออกจำหน่าย ในปี พ.ศ. 2534 และ บรรจุอยู่ในอัลบั้ม Surprise (1991) ผู้แต่งเพลงนี้โดย เนล คอนเวย์ และ คริสตัล วอเตอร์ส์ 

**แหล่งข้อมูลอื่น**
 austriancharts.at- ข้อมูลซิงเกิล Gypsy Woman ที่ Discogs
หมวดหมู่:ซิงเกิลในปี พ.ศ. 2534
หมวดหมู่:ซิงเกิลเปิดตัว
หมวดหมู่:ตัวละครชาวโรมานี
แฟร์ดีนันโดที่ 1 เด เมดีชี

เฟอร์ดินันโดที่ 1 เดอ เมดิชิ แกรนด์ดยุคแห่งทัสเคนี (Ferdinando I de' Medici, Grand Duke of Tuscany)  (30 กรกฎาคม ค.ศ. 1549 - (3 กุมภาพันธ์ ค.ศ. 1609) เฟอร์ดินันโดเป็นบุตรคนที่ห้าของ โคสิโมที่ 1 เดอ เมดิชิ และ เอเลเนอร์แห่งโทเลโดบุตรีของอุปราชสเปนประจำเนเปิลส์ และได้รับตำแหน่งแกรนด์ดยุคแห่งทัสเคนีต่อจากพี่ชายฟรานเชสโคที่ 1 และเป็นแกรนด์ดยุคระหว่างปี ค.ศ. 1587 จนกระทั่งเสียชีวิตในปี ค.ศ. 1609 ในปี ค.ศ. 1562 เฟอร์ดินันโดได้รับแต่งตั้งให้เป็นคาร์ดินัลเมื่ออายุได้เพียง 14 ปี และดำรงตำแหน่งจนกระทั่งมาสมรสกับคริสตินาแห่งลอร์แรนในปี ค.ศ. 1589

**อ้างอิง**
 Hibbert, Christopher (1979). "XXI". in Pelican History of Art. The Rise and Fall of the House of Medici. pp. 279–281.  

**ดูเพิ่ม**
 ตระกูลเมดิชิ 
หมวดหมู่:บุคคลที่เกิดในปี พ.ศ. 2092
หมวดหมู่:พระคาร์ดินัลชาวอิตาลี
ฟอร์ดินันโดที่ 1 เดอ เมดิชิ แกรนด์ดยุคแห่งทัสเคนี
หมวดหมู่:เจ้าชายตอสคานา
หมวดหมู่:แกรนด์ดยุกแห่งตอสคานา
วินเชนโซที่ 1 กอนซากา

วินเช็นโซที่ 1 กอนซากา (Vincenzo I Gonzaga) (21 กันยายน ค.ศ. 1562 - 9 กุมภาพันธ์ ค.ศ. 1612) วินเช็นโซดำรงตำแหน่งเป็นดยุคแห่งมานทัวระหว่างปี ค.ศ. 1587 จนกระทั่งเสียชีวิตในปี ค.ศ. 1612 วินเช็นโซเป็นบุตรของกูกลิเอลโมที่ 1 กอนซากาและอาร์คดัชเชสเอเลเนอร์แห่งออสเตรีย 
วินเช็นโซเป็นผู้อุปถัมภ์คนสำคัญทางศิลปะและวิทยาศาสตร์และมีบทบาทในการทำให้มานทัวกลายเป็นศูนย์กลางสำคัญทางวัฒนธรรม และเป็นผู้อุปถัมภ์ศิลปินสำคัญๆ เช่นคีตกวีคลอดิโอ มอนเตแวร์ดิ (Claudio Monteverdi) และจิตรกรเฟล็มมิชปีเตอร์ พอล รูเบนส์

**อ้างอิง**
 publisher=Weidenfeld and Nicolson- publisher=Methuen- publisher=Cambridge University Press

**ดูเพิ่ม**
 ตระกูลกอนซากา
หมวดหมู่:บุคคลที่เกิดในปี พ.ศ. 2105
หมวดหมู่:ขุนนางอิตาลี
หมวดหมู่:บุคคลในคริสต์ศตวรรษที่ 16
หมวดหมู่:บุคคลในคริสต์ศตวรรษที่ 17
หมวดหมู่:ตระกูลกอนซากา
หมวดหมู่:ดยุกแห่งมานตัว
ดัชชีลุกกา

ดัชชีลุกกา (Duchy of Lucca) เป็นดัชชีที่ตั้งอยู่ตอนกลางคาบสมุทรอิตาลีที่ปกครองโดยดยุกแห่งลุกกา ดัชชีลุกกาก่อตั้งขึ้นในปี ค.ศ. 1815 จากข้อตกลงในการประชุมใหญ่แห่งเวียนนาจากสาธารณรัฐลุกกา และราชรัฐลุกกาที่ปกครองโดยอีไลซา โบนาปาร์ต สาเหตุของการก่อตั้งก็เพื่อเป็นการตอบแทนการสูญเสียดัชชีปาร์มาของราชวงศ์บูร์บง-ปาร์มาที่ถูกยกให้แก่มารี หลุยส์แห่งออสเตรีย
หลังจากการก่อตั้งแล้วในปี ค.ศ. 1817 มาเรีย ลุยซาแห่งสเปนอดีตพระราชินีแห่งอีทรูเรียก็มาปกครองดัชชีลุกกา มาเรีย หลุยซาเป็นพระราชมารดาของชาร์ลส์ หลุยส์ ทายาทของราชวงศ์บูร์บง-ปาร์มาของปาร์มา ซึ่งตรงกับสนธิสัญญาปารีส (ค.ศ. 1817) ที่ระบุถึงอำนาจของมาเรีย ลุยซาในการปกครองลุกกา และฐานะของชาร์ลส์ หลุยส์ในการเป็นทายาทของปาร์มาต่อจากมารี หลุยส์ หลังจากมาเรีย ลุยซาเสียชีวิตในปี ค.ศ. 1824 แล้วชาร์ลส์ หลุยส์ก็ครองลุกกา ในฐานะดยุกชาร์ลส์ที่ 1 แห่งลุกกาสืบต่อมาจนกระทั่งชาร์ลส์ หลุยส์ไปเป็นดยุกแห่งปาร์มาหลังจากการเสียชีวิตของมารี หลุยส์ ดัชเชสแห่งปาร์มา ดัชชีลุกกาจึงถูกผนวกเข้ากับแกรนด์ดัชชีตอสคานาในปี ค.ศ. 1847

**อ้างอิง**

**ดูเพิ่ม**
ดัชชี
หมวดหมู่:รัฐสิ้นสภาพในประเทศอิตาลี
หมวดหมู่:รัฐและดินแดนที่ก่อตั้งในปี พ.ศ. 2358
หมวดหมู่:สิ้นสุดในปี พ.ศ. 2390
ลุกกา

ลุกกา (Lucca) เป็นเมืองที่ตั้งอยู่ในแคว้นตอสคานาทางตอนกลางของประเทศอิตาลี ตัวเมืองตั้งอยู่บนฝั่งแม่น้ำแซร์คิโอในบริเวณที่ราบที่ไม่ไกลจากทะเลลีกูเรียน ลุกกาเป็นเมืองหลวงของจังหวัดลุกกา เป็นเมืองที่ยังมีกำแพงเมืองจากยุคฟื้นฟูศิลปวิทยาล้อมรอบ และลักษณะศูนย์กลางของตัวเมืองยังไม่เปลี่ยนแปลงเท่าใดนักจากยุคกลาง

**อ้างอิง**
หมวดหมู่:เมืองในแคว้นตอสคานา
หมวดหมู่:เมืองที่ยังมีกำแพงล้อมรอบ
หมวดหมู่:เมืองโบราณในประเทศอิตาลี
หมวดหมู่:เสรีนครจักรวรรดิ
หมวดหมู่:เมืองที่ยังมีกำแพงล้อมรอบ

หัวข้อสำหรับเมืองที่ยังมีกำแพงเมืองโบราณล้อมรอบหรือยังมีหลงเหลือเป็นส่วนใหญ่
หมวดหมู่:เมือง
ดับเบิลยู. เอช. ออเดน

ดับเบิลยู. เอช. ออเดน (W. H. Auden) (21 กุมภาพันธ์ ค.ศ. 1907 - (29 กันยายน ค.ศ. 1973) ออเดนมีชื่อเต็มว่า วิสตัน ฮิวจ์ ออเดนแต่ใช้ชื่อย่อในงานเขียน ออเดนเป็นกวีคนสำคัญชาวอังกฤษ-อเมริกันThe first definition of "Anglo-American" in the OED (2008 revision) is: "Of, belonging to, or involving both England (or Britain) and America."  See also the definition "English in origin or birth, American by settlement or citizenship" in  See also the definition "an American, especially a citizen of the United States, of English origin or descent" in  See also the definition "a native or descendant of a native of England who has settled in or become a citizen of America, esp. of the United States" from The Random House Dictionary, 2009, available online at   ที่เกิดในอังกฤษแต่ต่อมาถือสัญชาติอเมริกัน ผู้ถือกันว่าเป็นหนึ่งในนักเขียนคนสำคัญที่สุดในคริสต์ศตวรรษที่ 20 ความสำคัญของออเดนอยู่ที่ลักษณะการเขียน และ เทคนิคของการเขียน, ความสัมพันธ์ทั้งทางแนวคิดเกี่ยวกับหัวข้อทางการเมืองและทางจริยธรรม และ ความหลากหลายของโทน โครงสร้าง และเนื้อหาของงานเขียน หัวใจของสิ่งที่เขียนของงานประพันธ์เกี่ยวกับความรัก, การเมืองและการถือสัญชาติ, ศาสนาและจริธรรม และความสัมพันธ์ระหว่างแต่ละบุคคลกับความไม่มีตัวตน (anonymous), ความไม่มีความสัมพันธ์ และโลกของธรรมชาติ

**อ้างอิง**
หมวดหมู่:ชาวอเมริกันเชื้อสายอังกฤษ
หมวดหมู่:กวีชาวอังกฤษ
หมวดหมู่:นักเขียนชาวอังกฤษ
หมวดหมู่:กวีชาวอเมริกัน
หมวดหมู่:บุคคลในคริสต์ศตวรรษที่ 20
แลมฮ็อต ซิมาโมรา

แลมฮอต ซีมาโมรา (Lamhot Simamora)นักมวยสากลชาวอินโดนีเซีย เกิดเมื่อ 8 สิงหาคม พ.ศ. 2513 สถิติการชก 11 ครั้ง ชนะ 10 (น็อค 3) เสมอ 1 

**ประวัติ**
ซิมาโมราขึ้นชกมวยสากลอาชีพครั้งแรกเมื่อ 24 มีนาคม พ.ศ. 2533 ชนะคะแนน อามง กิน ที่อินโดนีเซีย จากนั้นได้ขึ้นชิงแชมป์อินโดนีเซียรุ่นซูเปอร์ฟลายเวทเมื่อ 3 กันยายน พ.ศ. 2533  ชนะคะแนนยอสซี อัมนีฟู ได้แชมป์มาครอง ซิมาโมราชกชนะอีกครั้งเดียวก็ขึ้นชิงแชมป์ OPBF รุ่นซูเปอร์ฟลายเวทเมื่อ 6 ตุลาคม พ.ศ. 2534 ปรากฏว่าเป็นฝ่ายชนะน็อค มาเรียนัส ยก 12 ได้ครองแชมป์ ซิมาโมราป้งกันแชมป์ไว้ได้ถึง 4 ครั้ง รวมทั้งป้องกันแชมป์ชนะนักมวยชาวไทยสองคนคือ สุขสวัสดิ์ ต.บุญเลิศ และชาติชาย ส.ธนิกุล หลังจากที่ชกป้องกันตำแหน่งครั้งล่าสุดเมื่อ 24 กรกฎาคม พ.ศ. 2536 แล้ว ซิมาโมราหยุดชกไปสองปี กลับมาชกอีกเมื่อ 28 มีนาคม พ.ศ. 2538 เสมอกับ เอเฟรน พินตอร์ จากนั้นก็ไม่ได้ขึ้นชกมวยอีก

**เกียรติประวัติ**
- แชมป์อินโดนีเซียรุ่นซูเปอร์ฟลายเวท (2533)- แชมป์ OPBF รุ่นซูเปอร์ฟลายเวท
** ชิง 30 มีนาคม 2534 ชนะน็อค มาร์ยานุส ยก 12 ที่ อินโดนีเซีย
** ป้องกันแชมป์ครั้งที่ 1, 2 กันยายน 2534 ชนะคะแนน โรเมโอ โอปรีอาซา ที่ อินโดนีเซีย
** ป้องกันแชมป์ครั้งที่ 2, 28 เมษายน 2535 ชนะน็อค สุขสวัสดิ์ ต.บุญเลิศ ยก 1 ที่ อินโดนีเซีย
** ป้องกันแชมป์ครั้งที่ 3, 28 กุมภาพันธ์ 2536 ชนะคะแนน ชาติชาย ส.ธนิกุล ที่ อินโดนีเซีย
** ป้องกันแชมป์ครั้งที่ 4, 24 กรกฎาคม 2536 ชนะคะแนน ลูคัส แมทธิว ที่ อินโดนีเซีย
** สละแชมป์

**อ้างอิง**
  สถิติการชก boxrec.com date=2015-04-02  
หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:แชมป์ OPBF
หมวดหมู่:นักมวยสากลผู้ไม่เคยแพ้ใคร
คม ส.ธนิกุล

คม ส.ธนิกุล สถิติการชก 7 ครั้ง ชนะ 4 (น็อค 2) แพ้ 3

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ภาคฯรุ่นมินิมั่มเวทเมื่อ 21 มกราคม 2533 แพ้น็อค ชอย ฮิยอง ยก 5 ที่ เกาหลีใต้

**อ้างอิง**
  สถิติการชก boxrec.com date=2015-04-25  
หมวดหมู่:นักมวยสากลชาวไทยรุ่นมินิมัมเวท
ชิลลา

อาณาจักรชิลลา (เกาหลีเก่า: 徐羅伐, เยล: Syerapel, อาร์อาร์: Seorabeol; sʌɾabʌɭ) เป็นหนึ่งในอาณาจักรยุคสามราชอาณาจักรเกาหลีสถาปนาโดยพระเจ้าฮย็อกกอเซ เมื่อ 57 ปีก่อนคริสตกาล (พ.ศ. 486) ซึ่งอาณาจักรชิลลาเกิดจากการรวมตัวกันของอาณาจักรจินฮันกับชนเผ่าต่าง ๆ ทำให้อาณาจักรเติบโตขึ้นแล้วเปลี่ยนชื่อเป็นอาณาจักรชิลลา อาณาจักรชิลลาต้องทำสงครามกับอีก 3 อาณาจักรใหญ่คืออาณาจักรโคกูรยอ อาณาจักรแพ็กเจ และอาณาจักรคายา อยู่นานกว่า 500—600 ปีก่อนที่พระเจ้ามุนมูกษัตริย์องค์ที่ 30 แห่งอาณาจักรชิลลาซึ่งครองราชย์ระหว่าง ค.ศ. 661—681 จะสามารถรวบรวมแผ่นดินได้สำเร็จด้วยการกลืนโคกูรยอและแพ็กเจเข้าเป็นส่วนหนึ่งของชิลลาก่อนที่จะถูกโค่นอำนาจลงใน ค.ศ. 935

**หมายเหตุ**

**อ้างอิง**

**ข้อมูล**
  publisher=ABC-CLIO, LLC - cite book |editor1-last=Keown |editor1-first=Damien |editor1-link=Damien Keown |editor2-last=Prebish |editor2-first=Charles S. |title=Encyclopedia of Buddhism |url=https://books.google.com/books?id=D1pcAgAAQBAJ&q=encyclopedia+of+buddhism |location=New York |publisher=Routledge |date=2010 |isbn=978-0-203-49875-0- citation |last1=Lee |first1=Ki-baik |author-link1=Ki-baik Lee |translator-last1=Wagner |translator-first1=Edward W. |translator-link1=Edward Willett Wagner |translator-last2=Schultz |translator-first2=Edward J. |title=A New History of Korea |date=1984 |publisher=Harvard University Press |isbn=9780674615762 |url=https://books.google.com/books?id=g2mdVwXpMzwC

**แหล่งข้อมูลอื่น**
  Silla - World History Encyclopedia-  Gyeongju National Museum

หมวดหมู่:รัฐและดินแดนที่ก่อตั้งในศตวรรษที่ 1 ก่อนคริสตกาล
หมวดหมู่:สิ้นสุดในคริสต์ศตวรรษที่ 10
หมวดหมู่:ประวัติศาสตร์เกาหลี
หมวดหมู่:รัฐสิ้นสภาพในประวัติศาสตร์เกาหลี
หมวดหมู่:รัฐบรรณาการของจักรวรรดิจีน
นามิกิ พรีซิชั่น จูเอิล

บริษัท นามิกิ พรีซิชั่น จูเอิล จำกัด (Namiki Precision Jewel Co.,Ltd.) คือบริษัทผู้ผลิตชิ้นส่วน อิเล็คทรอนิกส์ของประเทศญี่ปุ่น ซึ่งตั้งอยู่ในกรุงโตเกียว ประเทศญี่ปุ่น  บริษัทฯ ก่อตั้งในปี 1939 (พ.ศ. 2482) โดยเป็นผู้ผลิตตลับลูกปืนหินแซฟไฟร์สังเคราะห์ (sapphire jewel bearings) สำหรับเครื่องมือวัด electric บริษัท นามิกิ เป็นผู้ผลิตในอุตสาหกรรมอัญมณี, ดีซี คอร์เลสมอเตอร์ และ ดีซี บรัซเลสมอเตอร์, ส่วนประกอบมัลติฟังก์ชันใช้ในระบบสั่น, พรีซิชั่น เกียร์เฮด, อุปกรณ์ทางการแพทย์,  ตัวเรือนนาฬิกาข้อมือ และชิ้นส่วนอิเล็คทรอนิกส์อื่น ๆ ที่มีความเที่ยงตรงสูง 

**ผลิตภัณฑ์ **

**ชิ้นส่วนอัญมณี**
บริษัท นามิกิ เป็นผู้ผลิตในอุตสาหกรรมอัญมณี เช่น  ตลับลูกปืนที่ทำด้วยอัญมณี (jewel bearings), ปลายเข็ม Diamond (diamond cantilevers), และแผ่นเวเฟอร์แซฟไฟร์ซึ่งทำจากแซฟไฟร์สังเคราะห์ที่ผลิตขึ้นเอง เมื่อไม่นานมานี้ ได้มีการพัฒนาแผ่นเวเฟอร์แซฟไฟร์แบบลำดับชั้น โดยความสูงของแต่ละชั้นเท่ากับ 0.22 นาโนเมตร ซึ่งสามารถนำไปใช้เป็นตัวอย่างมาตรฐานความสูง (height standard sample) ใน SPM และ Immobilization plate ที่ใช้ในการสังเกตวัสดุทางชีวภาพ 

**ดีซี มอเตอร์ **
บริษัท นามิกิ เป็นผู้ผลิตและจำหน่าย ดีซี คอร์เลส มอเตอร์, ดีซี บรัซเลสมอเตอร์ และเกียร์มอเตอร์ ในปี 2004 (พ.ศ. 2547) บริษัท นามิกิ ได้พัฒนาเกียร์มอเตอร์ที่มีขนาดเล็กที่สุดในโลก โดยมีขนาดเส้นผ่าศูนย์กลางเพียง 1.5 มม. ซึ่งสามารถนำเกียร์มอเตอร์ไปใช้ในอุปกรณ์ทางการแพทย์  (catheters  และ endoscopes) และหุ่นยนต์ขนาดเล็กได้ 

**ปั๊มของเหลว**
บริษัท นามิกิ เป็นผู้ผลิตและจำหน่ายปั๊มจ่ายของเหลว และแอร์ปั๊มที่ทำงานโดยใช้มอเตอร์ ตัวปั๊มถูกนำไปใช้ในอิ้งค์เจท ปริ้นเตอร์ และอุปกรณ์ที่เกี่ยวกับเทคโนโลยีชีวภาพ รวมไปถึง Incubation system 

**ผลิตภัณฑ์ใช้ในระบบสั่น**
มอเตอร์แบบสั่นของบริษัท นามิกิ ถูกใช้ในระบบสั่นสะเทือนของโทรศัพท์มือถือ  และในปัจจุบัน บริษัทฯ ได้ทำการผลิตลำโพงแบบสั่นซึ่งเป็นอุปกรณ์แบบมัลติฟังก์ชัน ที่ทำงานได้หลายอย่าง คือมีทั้งลำโพง, ตัวรับ และระบบสั่นสะเทือนในตัวเดียวกัน 

**อ้างอิง**

**แหล่งข้อมูลอื่น**
 Namiki Precision Jewel Co., Ltd.- Namiki Precision (Thailand) Co., Ltd.- Namiki Precision of Singapore Pte Ltd. date=2009-07-27 - Adamant Co., Ltd date=2009-09-02 
หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2496
พาราเบน

โครงสร้างทางเคมีของสารประกอบกลุ่มพาราเบน (para-hydroxybenzoate) เมื่อ R คือหมู่อัลคิล
สารกลุ่มพาราเบน (paraben) เป็นสารกันเสียที่มีราคาถูกจึงเป็นที่นิยมใช้อย่างแพร่หลาย แม้จะได้รับการรับรองจากกระทรวงสาธารณสุขให้ใส่ได้แต่ในปริมาณที่กำหนด นิยมใช้กับเครื่องสำอางประเภท แชมพู ครีมนวดผม ครีมบำรุงผิวหน้า ครีมทำความสะอาด ครีมสำหรับเล็บ น้ำยาดัดผมถาวร และ ยาสีฟัน Paraben ชนิดที่นิยมใช้ ยกตัวอย่าง ได้แก่ Methylparaben, Ethylparaben ตามหัวข้อวิจัยต่างๆ แสดงให้เห็นว่า สารตัวนี้มีส่วนเพิ่มอัตราเสี่ยงต่อการเป็นมะเร็งของผู้หญิง โดยเฉพาะ มะเร็งเต้านม เพราะร่างกายของเราสามาตรดูดซึมเข้ากระแสเลือดได้อย่างรวดเร็ว เมื่อสารตัวนี้เข้าสู่ร่างกายจะทำงานเหมือนฮอร์โมนเอสโตรเจนที่ร่างกายผลิต ทำให้ร่างกายทำงานไม่สมดุล
หมวดหมู่:สารกันเสีย
หมวดหมู่:ฟีนอล
หมวดหมู่:วัตถุเจือปนอาหาร
หมวดหมู่:เอสเทอร์
บีอีทีพรีเซนต์สบียอนเซ่

บีอีทีพรีเซนต์สบียอนเซ่ (BET Presents Beyoncé) คืออัลบั้มวิดีทัศน์ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน ดีวีดีนี้ได้ออกวางจำหน่ายในรูปแบบคู่กับอัลบั้ม บี'เดย์ ซึ่งก็ได้บรรจุเบื้องหลังการถ่ายแบบของ บียอนเซ่ ร่วมไปถึงนักร้องอื่นๆพูดถึงอัลบั้มของเธอ

**รายชื่อเพลง**
# What Is B'Day
# The First Single - "Deja Vu"
# Sophomore Jinx?
# My Dream Team
# "Get Me Bodied"
# "Irreplaceable"
# "Dangerously In Love"
# I'm 100% in control
# BET Awards 2003 - "Crazy In Love"
# BET Awards 2004 - Mo'nique
# BET Awards 2006 - "Deja Vu"
# Me, Myself, and I
# Dreamgirl
# Be A Celebrity
# The End

**มิวสิกวิดีโอและการแสดง**
# Deja Vu
# Deja Vu (Live) 2006 BET Awards
# Check On It
# Crazy In Love
# Crazy In Love (Live) 2003 BET Awards
# Dangerously In Love
# Me, Myself, and I

**วิดีโอเพิ่มเติม**
# Access Granted "Me, Myself and I”
# Beyoncé All Girl Band Rehearsal
# Dreamgirls Trailer 
# House of Deréon
# Coming Soon from BET Networks
# Coming Soon from Music World
หมวดหมู่:อัลบั้มเพลงในปี พ.ศ. 2549
หมวดหมู่:อัลบั้มเพลงของบียอนเซ่ โนวส์
ทีมิส

ทีมิส
ทีมิส (Themis) เป็นเทพีในกลุ่มไททันตามเทพปกรณัมกรีกซึ่งได้รับการพรรณนาว่าสามารถ "ให้คำปรึกษาที่ดี" และเป็นบุคคลาธิษฐานของความสงบเรียบร้อย กฎหมาย และจารีตประเพณี คำว่า "Themis" แปลว่า "กฎสวรรค์" (divine law) ตรงกันข้ามกับกฎที่มนุษย์สร้างขึ้น และมีความหมายตามตัวว่า "อันซึ่งประดิษฐานไว้" (that which is put in place) มาจากคำกิริยา "τίθημι" แปลว่า "วาง" หรือ "ตั้ง" (to put)
ตามความเชื่อของกรีก ทีมิสเป็นผู้จัดระบบ "กิจการสังคมของมนุษย์โดยเฉพาะการมาชุมนุมกัน"  ผู้เชี่ยวชาญสาขาวิชาคลาสสิกโมเสส ไอ. ฟินลีย์ (Moses I. Finley) ตั้งข้อสังเกตเกี่ยวกับคำว่า "Themis" ซึ่งเป็นคำที่ใช้โดยโฮเมอร์ในศตวรรษที่ 8 ว่าเป็นคำที่ทำให้เกิดความมีระเบียบของสังคมในยุคมืดกรีก (Greek Dark Ages) ในศตวรรษที่ 10 และ 9 ก่อนคริสต์ศักราช:
"ทีมิส" เป็นคำที่แปลไม่ได้ ทีมิส คือสิ่งที่ได้รับการประทานจากพระเจ้าและเป็นสัญลักษณ์ของความมีวัฒนธรรม บางครั้งหมายถึงวัฒนธรรมอันถูกต้อง, กระบวนการอันเหมาะสม, ความมีระบบของสังคม และบางครั้งก็เพียงพระประสงค์ของพระเจ้าเท่านั้น (เช่นที่เห็นได้จากนิมิตร้าย (omen) เป็นต้น) ที่แทบจะไม่มีส่วนใดที่เกี่ยวข้องกับความถูกต้อง
ฟินลีย์กล่าวต่อไปว่า "ทีมิส" ปรากฏในประเพณี ธรรมเนียมพื้นบ้าน หรือ "mores" ที่ไม่ว่าจะใช้คำใดก็ตามต่างก็หมายถึงพลังอันยิ่งใหญ่ของสิ่งที่กระทำหรือไม่กระทำ โลกของโอดีสซุซเป็นโลกที่มีความเชื่อที่วิวัฒนาการมาแล้วอย่างลึกซึ้งถึงสิ่งใดที่เหมาะและที่ควร"

**อ้างอิง**
หมวดหมู่:เทพไททัน
มีเดียวิกิ:Optin-intro

โครงการ Wikipedia Usability Initiative กำลังทำงานอย่างหนักเพื่อปรับปรุงให้วิกิพีเดียใช้งานได้ง่ายขึ้น คุณอยากจะลองใช้รุ่นทดลอง (เบตา) ของเราหรือไม่?
หมวดหมู่:สารกันเสีย

หมวดหมู่:จุลชีววิทยาทางเภสัชกรรม
หมวดหมู่:Antimicrobials
หมวดหมู่:วัตถุเจือปนอาหาร
หมวดหมู่:การถนอมอาหาร
หมวดหมู่:Pharmaceutical microbiology
หมวดหมู่:Material protection
มีเดียวิกิ:Optin-survey-intro

ขอบคุณที่ร่วมทดลองใช้รุ่นเบตาของเรา เราอยากจะทราบว่าคุณคิดอย่างไรกับหน้าตาใหม่ของเรา โปรดร่วมกรอกแบบฟอร์มแสดงความคิดเห็นด้านล่างเกี่ยวกับรุ่นเบตาของเราก่อนที่คุณจะคลิกปุ่ม ""
การแนะแนว

การแนะแนว (guidance) หมายถึง กระบวนการช่วยเหลือบุคคลให้เข้าใจตนเองและสิ่งแวดล้อม สร้างเสริมให้เขามีคุณภาพเหมาะสมตามความแตกต่างระหว่างบุคคล ค้นพบและพัฒนาศักยภาพของตน มีทักษะการดำเนินชีวิต มีวุฒิภาวะทางอารมณ์ ศีลธรรม จริยธรรม รู้จักการเรียนรู้ในเชิงพหุปัญหา รู้จักคิด ตัดสินใจ แก้ปัญหาในช่วงวิกฤติ วางแผนการศึกษาต่อ ประกอบอาชีพ และสามารถปรับตัวได้อย่างมีความสุขในชีวิตได้พัฒนาตนเองให้ถึงขีดสุดในทุกด้าน

**ประวัติ**

**ประวัติการแนะแนวในสหรัฐอเมริกา**
สหรัฐอเมริกานั้นเป็นประเทศที่ได้มีการศึกษาวิจัยและดำเนินการแนะแนวมาเป็นเวลานาน จนในปัจจุบันศาสตร์แห่งการแนะแนวในประเทศได้พัฒนาไปมาก อาจกล่าวได้ว่าสหรัฐอเมริกานั้น เป็นแม่บทแห่งการแนะแนว โดยได้เริ่มเป็นรูปแบบขึ้นเมื่อ “แฟรงค์ พาร์สันส์” (Frank Parsons) ได้ก่อตั้ง “สำนักงานการอาชีพ” (Vocational Bureau) ขึ้นที่เมืองบอสตัน สหรัฐอเมริกา ในปี ค.ศ. 1908 เขาได้แต่งหนังสือเรื่อง “การเลือกอาชีพ” (Choosing a Vocation) และบัญญัติศัพท์ “การแนะแนวอาชีพ” (Vocational Guidance) ขึ้น พาร์สันส์ได้รับการยกย่องว่าเป็นบิดาแห่งการแนะแนวอาชีพ เขายึดหลักในการแนะแนวอาชีพดังนี้ คือ
# การวิเคราะห์บุคคล นักแนะแนวจะช่วยผู้มารับบริการวิเคราะห์คุณสมบัติต่างๆ เช่น ความสามารถ ความสนใจ ความถนัด บุคลิกภาพ
# การวิเคราะห์อาชีพ นักแนะแนวจะช่วยให้ผู้รับบริการมีความรู้เกี่ยวกับอาชีพ เช่น มีความรู้เกี่ยวกับลักษณะอาชีพ ความต้องการของตลาดเกี่ยวกับอาชีพนั้นๆ เวลาและทุนทรัพย์ที่ใช้ในการเตรียมตัวเพื่อประกอบอาชีพ
# การใช้วิจารณญาณในการตัดสินใจเลือกอาชีพ นักแนะแนวช่วยให้ผู้รับบริการตัดสินใจเลือกอาชีพ โดยอาศัยหลักการวิเคราะห์ตนเองและวิเคราะห์อาชีพประกอบกัน
นับได้ว่าพาร์สันส์เป็นผู้นำแนวความคิดในการพิจารณาวิเคราะห์คุณสมบัติของบุคคลก่อนตัดสินใจเลือกอาชีพ ต่อจากนั้นมีการตื่นตัวเกี่ยวกับการใช้กลวิธีต่างๆ ในการวิเคราะห์บุคคล ทั้งกลวิธีที่ใช้แบบทดสอบและไม่ใช้แบบทดสอบ ได้มีผู้จัดทำแบบทดสอบต่างๆ ขึ้น เช่น แบบทดสอบสติปัญญา ความถนัด ความสนใจ และมีผู้รวบรวมข้อมูลเกี่ยวกับอาชีพขึ้นเพื่อใช้ในการแนะแนวอาชีพ

**อ้างอิง**
หมวดหมู่:การศึกษา
อะลิตเทิลบิตลองเกอร์

อะลิตเทิลบิตลองเกอร์ (italic=yes) เป็นสตูดิโออัลบั้มชุดที่ 3 ของศิลปินกลุ่มป็อปร็อกอเมริกัน โจนาสบราเทอร์ส และถือเป็นอัลบั้มชุดที่ 2 ภายใต้สังกัดฮอลลีวูดเรเคิดส์และดำเนินงานภายใต้ Sony/ATV Music Publishing ออกวางขายเมื่อวันที่ 12 สิงหาคม ค.ศ. 2008 อัลบั้มได้รับเสียงวิจารณ์โดยได้ 4 ดาวทั้งจากโรลลิงสโตน ออลมิวสิก และเบลนเดอร์
ซิงเกิลแรกคือ "Burnin' Up" ออกเมื่อ 20 มิถุนายน ค.ศ. 2008 อัลบั้มติดอันดับ 40 ของนิตยสารโรลลิงสโตนในหัวข้อ 50 อัลบั้มยอดเยี่ยมแห่งปี 2008 หนึ่งในเพลงจากอัลบั้มคือ "Video Girl" ติดอยู่อันดับ 49 ของนิตยสารโรลลิงสโตนในหัวข้อ 100 เพลงที่ดีที่สุดในปี 2008

**อ้างอิง**
หมวดหมู่:อัลบั้มเพลงในปี พ.ศ. 2551
หมวดหมู่:อัลบั้มเพลงของโจนาสบราเทอร์ส
พระราชวังลุกซ็องบูร์

พระราชวังลุกซ็องบูร์ (Palais du Luxembourg; Luxembourg Palace) เป็นพระราชวังที่ตั้งอยู่ทางตอนเหนือของสวนลุกซ็องบูร์ในกรุงปารีสในประเทศฝรั่งเศส ในปัจจุบันใช้เป็นที่ทำการของวุฒิสภา (French Senate) สวนลุกซ็องบูร์มีเนื้อที่ทั้งสิ้น 25 เฮ็คตาร์ที่เป็นลานหญ้าและทางเดินกรวดที่มีรูปปั้นตั้งอยู่เป็นระยะ ๆ สลับกับอ่างน้ำ

**ประวัติ**
ไฟล์:Palazzo Pitti Gartenfassade Florenz.jpg|thumb|200px|left|พระราชวังลุกซ็องบูร์สร้างเลียนแบบวังพิตติในเมืองฟลอเรนซ์
พระราชวังลุกซ็องบูร์ได้รับการก่อสร้างขึ้นสำหรับสมเด็จพระราชินีมารี เดอ เมดิชิพระบรมราชชนนีในพระเจ้าหลุยส์ที่ 13 แห่งฝรั่งเศสและกัสตง ดยุคแห่งออร์เลอ็อง (Gaston, Duke of Orleans) ในบริเวณใกล้กับบริเวณที่เดิมเป็นออแตลปาร์ตีกูว์ลีเย (hôtel particulier) ที่เป็นของฟร็องซัว-อ็องรี เดอ มงมอร็องซี ดุ๊กเดอลุกซ็องบูร์ (François-Henri de Montmorency, duc de Luxembourg) ซึ่งเป็นที่มาของชื่อพระราชวัง พระราชินีนาถมารีมีพระประสงค์ที่จะสร้างพระราชวังใหม่ที่ละม้ายวังพิตติในเมืองฟลอเรนซ์ที่เป็นเมืองประสูติของพระองค์ สถาปนิกเอกซาลอมง เดอ บร็อส จึงส่งสถาปนิกเกลม็อง เมเตโซ (Clément Metézeau‎) ไปยังฟลอเรนซ์เพื่อไปนำภาพวาดผังกลับมา พระราชินีนาถมารีทรงทรงซื้อโครงสร้างและสิ่งก่อสร้างที่ค่อนข้างใหญ่โตในปี ค.ศ. 1612 และมีพระราชโองการให้ก่อสร้างสิ่งก่อสร้างใหม่ขึ้นแทนที่ที่ทรงเรียกว่า “วังเมดิชิ” (Palais Médicis) ในปี ค.ศ. 1615  
การก่อสร้างพระราชวังและการตกแต่งเป็นพระราชกรณียกิจอันสำคัญทางศิลปะของพระองค์ แต่ในปัจจุบันสิ่งที่ตกแต่งภายในสำหรับพระองค์ไม่มีหลงเหลืออยู่แล้ว นอกไปจากบางส่วนที่ก่อสร้างขึ้นใหม่ใน Salle du Livre d'Or. ภาพชุดพระราชินีมารี เดอ เมดิชิที่ทรงจ้างให้ปีเตอร์ พอล รูเบนส์และภาพเขียนอื่น ๆ ก็กระจัดกระจายไปเป็นของพิพิธภัณฑ์ต่าง ๆ

**อ้างอิง**


**ดูเพิ่ม**
 วัง

**แหล่งข้อมูลอื่น**
ลุกซ็องบูร์
หมวดหมู่:สิ่งก่อสร้างแบบเรอแนซ็องส์
หมวดหมู่:สิ่งก่อสร้างในปารีส
หมวดหมู่:สิ่งก่อสร้างในคริสต์ศตวรรษที่ 17
หมวดหมู่:สิ่งก่อสร้างในคริสต์ทศวรรษ 1610
หมวดหมู่:อาคารสภานิติบัญญัติ
หมวดหมู่:ที่ตั้งของสภานิติบัญญัติแห่งชาติ
หมวดหมู่:ฟีนอล

หมวดหมู่:แอลกอฮอล์
หมวดหมู่:สารสำคัญในสมุนไพร
หมวดหมู่:ไฮดรอกซีเอรีน
หมวดหมู่:อนุพันธ์ของเบนซีน
ทรูคัลเลอร์ส

"ทรูคัลเลอร์ส" (True Colors) เป็นเพลงที่เขียนโดยนักเขียนเพลงบิลลี สไตน์เบิร์กและทอม เคลลี เป็นซิงเกิลแรกของอัลบั้มในชื่อเดียวกัน ของผลงานสตูดิโออัลบั้มชุดที่ 2 ของซินดี ลอเปอร์ ถือเป็นเพลงเดียวในอัลบั้มที่ลอเปอร์ไม่ได้มีส่วนช่วยในการเขียน เพลงนี้ขึ้นอันดับสูงสุดอันดับ 1 ในชาร์ตบิลบอร์ดฮอต 100 อันดับ 3 ในออสเตรเลีย และอันดับ 12 บนยูเคซิงเกิลส์ชาร์ต
ในปี 1988 ฟิล คอลลินส์ได้นำเพลงนี้มาทำใหม่ในอัลบั้มชุด ...Hits

**อ้างอิง**
หมวดหมู่:เพลงของซินดี ลอเปอร์
หมวดหมู่:เพลงของฟิล คอลลินส์
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2529
หมวดหมู่:ซิงเกิลในปี พ.ศ. 2541
องค์การบริหารส่วนตำบลศีรษะจรเข้ใหญ่

องค์การบริหารส่วนตำบลศีรษะจรเข้ใหญ่ เป็นองค์การบริหารส่วนตำบลแห่งหนึ่งในเขตอำเภอบางเสาธง จังหวัดสมุทรปราการ

**ที่มาของชื่อ**
ในอดีตท้องที่ตำบลศีรษะจรเข้น้อยเป็นพื้นที่น้ำเค็มท่วมถึง มีจระเข้อาศัยอยู่ในพื้นที่เป็นจำนวนมาก ภายหลังสภาพท้องที่ได้เปลี่ยนไป ลำคลองตื้นเขินขึ้น เคยมีการขุดพบหัวของจระเข้ในแถบนี้ด้วย เมื่อมีการตั้งเป็นตำบลจึงได้ชื่อว่า "ตำบลศีรษะจรเข้ใหญ่" และ "ตำบลศีรษะจรเข้น้อย" ซึ่งมีพื้นที่อาณาเขตติดต่อกัน โดยอยู่ภายใต้เขตการปกครองส่วนภูมิภาคระดับอำเภอ คืออำเภอบางพลี จังหวัดสมุทรปราการ และแยกออกมาเป็นอำเภอบางเสาธงในปัจจุบัน

**อาณาเขต**
 ทิศเหนือ ติดต่อกับเขตองค์การบริหารส่วนตำบลศีรษะจรเข้น้อย (อำเภอบางเสาธง)- ทิศตะวันออก ติดต่อกับเขตองค์การบริหารส่วนตำบลบางเสาธง (อำเภอบางเสาธง)- ทิศใต้ ติดต่อกับเขตองค์การบริหารส่วนตำบลบางเสาธงและเขตเทศบาลตำบลบางเสาธง (อำเภอบางเสาธง)- ทิศตะวันตก ติดต่อกับเขตองค์การบริหารส่วนตำบลบางโฉลง (อำเภอบางพลี)

**แหล่งข้อมูลอื่น**
  องค์การบริหารส่วนตำบลศีรษะจรเข้ใหญ่
ศีรษะจรเข้ใหญ่
หมวดหมู่:อำเภอบางเสาธง
รองเท้าคอมแบต

รองเท้าคอมแบต เป็นชื่อเรียกรองเท้าหนังที่มีการใช้วัสดุทนทานและหนังสัตว์เป็นส่วนประกอบเพื่อเสริมความแข็งแรง ปัจจุบันมีการใช้ผ้าเคลือบสารเคมีและพลาสติกมาใช้เพื่อให้มีความยืดหยุ่นต่อสภาพการใช้งาน โดยนิยมใช้กันมาในงานก่อสร้าง หลอมโลหะ และทางการทหารที่ต้องมีการเดินป่าและต้องทนกับการใช้งานเป็นอย่างมาก

**ที่มา**
รองเท้าบูตทางทหารออกแบบเพื่อสวมใส่และใช้ในวงการทหาร ในระหว่างการทำสงครามจริง หรือใช้ในการฝึกสงคราม การเดินขบวน และอื่น ๆ ที่เหมาะสมต่อกาลเทศะ

**ชื่อเรียกอื่น**
รองเท้าคอมแบตได้รับการพัฒนามาเป็นรองเท้าบูตเข้าป่า รองเท้าบูตทะเลทราย และรองเท้าบูตที่ใช้ในสภาพอากาศหนาวจัดโดยเฉพาะ เช่นเดียวกับรองเท้าบูตแบบเกาะน้ำแข็ง และรองเท้าจัมป์บูต และรองเท้าแบบที่บริเวณข้อเท้าเป็นผ้าซึ่งเรียกว่า รองเท้าจังเกิล

**ประวัติ**
ในช่วงสงครามโลกครั้งที่ 1 นั้นรองเท้าของทหารจะเป็นรองเท้าหนังธรรมดา (รูปร่างเหมือนรองเท้าคัทชูแบบผูกเชือกในปัจจุบัน) มีความยาวเลยตาตุ่มขึ้นมาหน่อยและเอาขากางเกงคลุมไว้ จากนั้นก็นำแถบผ้ามาพันทับให้ถึงใต้เข่าเพื่อความคล่องแคล่วในการเคลื่อนไหวและป้องกันแมลงหรือสัตว์อย่างทากเข้าไปในกางเกง รวมไปถึงหินดินทรายหลุดเข้าไปในรองเท้า แต่ว่ากว่าจะใส่แต่ละทีก็ใช้เวลาพอสมควรแถมพื้นยังค่อนข้างบาง เจอตะปูหรือหินคมๆ ไปนี่ก็มีเลือดออกกันบ้างแถมรองเท้าชนิดใส่เดินนานๆ แล้วพอถอดทีนิ้วเท้าถึงกับหมดความรู้สึก
ต่อมาเข้าสู่ช่วงสงครามโลกครั้งที่ 2 พลโท Williiam P. Yarborough แห่งกองทัพสหรัฐฯ จึงออกแบบรองเท้าที่มีชื่อว่า “จัมป์บูท” มาเพื่อใข้กับหน่วยพลร่ม 501 และทำการแก้ปัญหาที่เกิดขึ้นในรองเท้าทหารยุคเก่าๆ เป็นรองเท้าแบบเชือกผูก หัวมนและแข็งเพื่อปกป้องนิ้วเท้าจากการกระแทกและไม่บีบนิ้วเท้าจนเกินไป มีความยาวเกือบครึ่งหน้าแข้งแต่สิ่งที่ต่างออกไปนั่นก็คือพื้นรองเท้าและส้นที่มีความหนาพอสมควร ซึ่งต่อมารองเท้ารูปแบบนี้ก็ถูกใช้ในทหารทุกหน่วยของกองทัพสหรัฐฯ และแพร่หลายไปในกองทัพเกือบทั่วโลก
ปัจจุบันนั้นรองเท้าคอมแบทก็ยังคงมีหน้าตาเหมือนเดิมไม่เปลี่ยนไปจากเมื่อเกือบร้อยปีก่อน ในกองทัพของหลายๆ ประเทศที่ส่งทหารเข้าไปทำสงครามในต่างแดน ก็ได้มีการพัฒนารองเท้าคอมแบทให้ใส่สบายมากขึ้นและเหมาะกับสภาพภูมิประเทศที่ออกไปปฏิบัติการ แถมยังมีรองเท้าคอมแบทที่ถูกพัฒนามาให้สามารถลดความเสียหายในกรณีที่เหยียบกับระเบิดได้ เท่านั้นยังไม่พอ รองเท้าคอมแบทก็ยังถูกนำมาผนวกเข้ากับแฟชั่นในหลายๆ ยุคที่สื่อถึงความแมนของตัวผู้ใส่ได้
หมวดหมู่:เครื่องแต่งกาย
หมวดหมู่:รองเท้า
พระเจ้าแทโซ

พระเจ้าแทโซ (7 ปีก่อนคริสตกาล - คริสต์ศักราชที่ 22) ทรงเป็นผู้ครองอาณาจักรพูยอลำดับที่ 3 ต่อจากพระเจ้ากึมวา

**พระราชประวัติ**
พระเจ้าแทโซ เป็นพระราชโอรสใน พระเจ้ากึมวา และเป็นพระราชนัดดาใน พระเจ้าแฮบูรู สมัยที่พระองค์ยังคงดำรงตำแหน่งองค์ชายแห่งอาณาจักรพูยอนั้น พระองค์ทรงเป็นปรปักษ์กับองค์ชายจูมง พระองค์ทรงทำทุกวิถีทางเพื่อกำจัดองค์ชายจูมงตลอดเวลา และเมื่อองค์ชายจูมงแยกออกไปตั้งอาณาจักรโคกูรยอที่แคว้นโชบุน พระองค์ก็ทรงทำสงครามกับอาณาจักรโคกูรยอตลอดเช่นกัน หลังจากที่พระองค์ได้ครองราชย์ต่อจากพระเจ้ากึมวา พระองค์ทรงปฏิรูปการทหารในอาณาจักรพูยอให้เข้มแข็งยิ่งขึ้น เข้มแข็งยิ่งกว่าอาณาจักรโคกูรยอ ทำให้อาณาจักรโคกูรยอในการปกครองของ พระเจ้ายูริ นั้นไม่กล้ากล้ำกรายเข้ามาในอาณาจักรพูยอ 

**สวรรคต**
ตามประวัติศาสตร์นั้น พระเจ้าแทโซได้เสด็จสวรรคตจากการถูก พระเจ้าแดมูซิน สังหารพระองค์ในสงครามระหว่างอาณาจักรพูยอ กับ อาณาจักรโคกูรยอ ซึ่งสงครามครั้งนั้น เป็นช่วงบั้นปลายรัชกาลของพระองค์ และเนื่องจากพระเจ้าแทโซไม่ทรงมีรัชทายาท และไม่ทรงมีราชบุตร ทำให้พระเจ้าแดมูซิน ได้ทรงสถาปนาเจ้ายองโพพระอนุชาของพระเจ้าแทโซ เสด็จขึ้นครองราชย์ในเวลาต่อมา แต่อาณาจักรพูยอได้ถูกพระเจ้าแดมูซินผนวกเข้ากับอาณาจักรโคกูรยอ ทำให้นครพูยอมีฐานะเป็นประเทศราชของอาณาจักรโคกูรยอนับแต่นั้นเป็นต้นมา
ไอวอนนาแดนซ์วิธซัมบอดี (ฮูเลิฟส์มี)

"ไอวอนนาแดนซ์วิธซัมบอดี (ฮูเลิฟส์มี)" (I Wanna Dance with Somebody (Who Loves Me)) เป็นซิงเกิลแรกจากผลงานสตูดิโออัลบั้มชุดที่ 2 ของวิตนีย์ ฮูสตัน ชุด Whitney มีโปรดิวเซอร์คือนาราดา ไมเคิล วอลเดน และเขียนโดยจอร์จ เมอร์ริลล์และแชนนอน รูบีแคม จากวงบอยมีตส์เกิร์ล ที่เคยแต่งเพลงอันดับ 1 ก่อนหน้านี้ของวิตนีย์ ฮูสตันคือ "ฮาววิลล์ไอโนว์" เพลงที่เรียบเรียงดั้งเดิมจะมีความเป็นคันทรีกว่าแต่ถูกดัดแปลงให้กลายเป็นเพลงเต้นรำโดยวอลเดน
เพลงนี้ขึ้นอันดับ 1 บนบิลบอร์ดฮอต 100 เมื่อวันที่ 27 มิถุนายน ค.ศ. 1987 (ในวันเดียวกับที่อัลบั้ม Whitney เปิดตัวที่อันดับ 1 ถือเป็นศิลปินหญิงคนแรกที่ทำได้) เพลงติดอันดับ 1 นาน 2 สัปดาห์ และยังติดอันดับ 4 ของชาร์ตปลายปีนั้น

**อ้างอิง**
หมวดหมู่:เพลงในปี พ.ศ. 2530
หมวดหมู่:เพลงของวิตนีย์ ฮูสตัน
หมวดหมู่:ซิงเกิลในปี พ.ศ. 2530
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ถนนในจังหวัดเพชรบุรี

ถนนในจังหวัดเพชรบุรี
เพชรบุรี
หมวดหมู่:โครงสร้างพื้นฐานด้านการขนส่งในจังหวัดเพชรบุรี
หมวดหมู่:เพลงของวิตนีย์ ฮูสตัน

หมวดหมู่:เพลงป็อปอเมริกัน
หมวดหมู่:เพลงอาร์แอนด์บีร่วมสมัยอเมริกัน
หมวดหมู่:เพลงโซลอเมริกัน
เลสลีย์ กอร์

เลสลีย์ กอร์ (Lesley Gore) (2 พฤษภาคม พ.ศ. 2489 - 16 กุมภาพันธ์ พ.ศ. 2558) เป็นนักร้อง-นักแต่งเพลงชาวอเมริกัน ในยุคสมัยของเกิร์ลกรุ๊ปรุ่งเรือง เธอเป็นที่รู้จักดีในผลงานเพลงดังในค.ศ. 1963 เพลง "It's My Party" ที่เธอได้บันทึกเสียงเมื่ออายุ 16 ปี หลังจากที่โด่งดังเธอเป็นที่จดจำในฐานะนักร้องทีนป็อปในช่วงค.ศ. 1963 - 1967 ในช่วงเวลาที่เธอเกิด ครอบครัวของเธออยู่ในระหว่างเปลี่ยนชื่อกลับเป็นชื่อรัสเซีย (กอร์)
ชาวไทยมักคุ้นเคยชื่นชอบเพลง  "Just Let Me Cry " และยังมีผู้ฟังนิยมขอเพลงนี้ทางรายการวิทยุจนถึงปัจจุบัน กอร์เสียชีวิตด้วยโรคมะเร็งปอดในวันที่ 16 มีนาคม พ.ศ. 2558 ที่แมนฮัตตัน ด้วยอายุ 68 ปี

**อ้างอิง**
หมวดหมู่:นักร้องอเมริกันที่มีความหลากหลายทางเพศ
หมวดหมู่:บุคคลจากบรุกลิน
หมวดหมู่:บุคคลจากรัฐนิวเจอร์ซีย์
คริสตินา ริชชี

คริสตินา ริชชี (Christina Ricci) เกิดเมื่อวันที่ 12 กุมภาพันธ์ ค.ศ. 1980 เป็นนักแสดงชาวอเมริกัน มีชื่อเสียงครั้งแรกจากบทเวดส์เดย์ แอดดัมส์ ในภาพยนตร์เรื่อง The Addams Family (1991) รวมถึงภาคต่อ Addams Family Values (1993)
ภาพยนตร์ที่เธอแสดงมีตั้งแต่ภาพยนตร์แนวอาร์ต อย่างเช่น The Ice Storm (1997) หรือหนังดราม่า Monster (2004) หนังตลกนอกกระแสอย่าง The Opposite of Sex (1998) ที่ทำให้เธอได้รับการเสนอชื่อเข้าชิงรางวัลลูกโลกทองคำสาขานักแสดงนำหญิงยอดเยี่ยม และยังมีผลงานภาพยนตร์บล็อกบัสเตอร์อย่าง Sleepy Hollow (1999)
ีริชชีผันตัวจากนักแสดงเด็กไปเป็นนักแสดงขวัญใจวัยรุ่น จนถึงนักแสดงผู้ใหญ่ และเธอยังมีบริษัทผลิตงานของตัวเอง ที่ชื่อ Blaspheme Films  ที่มีผลงานอย่าง Pumpkin และ Prozac Nation เธอยังแสดงภาพยนตร์เรื่อง Black Snake Moan (2007) และ Penelope (2008) และยังแสดงภาพยนตร์ดัดแปลงเรื่อง Speed Racer ในปี 2008

**อ้างอิง**
หมวดหมู่:นักแสดงอเมริกัน
หมวดหมู่:นักแสดงเด็กชาวอเมริกัน
หมวดหมู่:บุคคลจากแซนตามอนิกา
กิม ไกลส์เติร์ส

กิม อันโตนี โลเดอ ไกลส์เติร์ส (Kim Antonie Lode Clijsters) หรือ กิม ไกลส์เติร์ส เกิดเมื่อวันที่ 8 มิถุนายน ค.ศ. 1983 เป็นนักเทนนิสหญิงชาวเบลเยียม เธอเคยขึ้นครองมือ 1 ของโลกทั้งในประเภทเดี่ยวและประเภทคู่ จากสมาคมนักเทนนิสอาชีพหญิง หรือที่เรียกว่า WTA Tour
กิม ไกลส์เติร์ส ได้รางวัลในประเภทเดี่ยวทั้งหมด 34 รายการ และชนะ 11 รายการในประเภทคู่ โดยในปี 2005 ไกลส์เติร์สชนะแกรนด์สแลมแรกของเธอ ยูเอสโอเพน โดยเอาชนะแมรี เพียร์ซ

**2009**
เมื่อวันที่ 26 มีนาคม ค.ศ. 2009 ไกลส์เติร์สได้ประกาศอย่างเป็นทางการว่าจะแข่งขันเทนนิสอาชีพอีกครั้งในเดือนสิงหาคม ซึ่งเป็นรายการการแข่งขันในประเทศสหรัฐอเมริกา โดยรายการแรกของเธอคือรายการในซินซินแนติ รวมไปจนถึงแกรนด์สแลมยูเอสโอเพนด้วย
การแข่งขันครั้งแรกของเธอในรอบ 2 ปี ในรายการ เวสเทิร์นแอนด์เซาเทิร์นไฟแนนเชียลกรุปวีเมนส์โอเพน ที่ซินซินแนติ กิมสามารถเข้าถึงรอบก่อนรองชนะเลิศได้ โดยชนะเลิศ มือวางอันดับ 12 มารียง บาร์ตอลี ในรอบแรก แพตตี ชไนเดอร์ ในรอบที่ 2 และมือวางอันดับ 6 สเวตลานา คุซเนตโซวา ในรอบที่ 3 ก่อนไปแพ้ให้กับมือ 1 ของโลกชาวรัสเซียอย่างดินารา ซาฟินา ไป 2-6, 5-7
ในรายการ รอเจอส์คัพที่โทรอนโต กิมได้รับไวลด์การ์ดอีกครั้ง เข้าถึงรอบที่ 3 โดยชนะเอเลนา บัลทาชา จากสหราชอาณาจักรในรอบแรก มือวางอันดับ 9 วิคตอเรีย อาซาเรนกา ในรอบที่ 2 แต่แพ้ให้กับเยเลนา ยานโควิช ไปใน 3 เซต 6-1, 3-6, 5-7
ในแกรนด์สแลม ยูเอสโอเพน ไกลส์เติร์สได้รับสิทธิพิเศษไวลด์การ์ด ในรอบแรกชนะวิคตอรียา คูตูโซวา จากยูเครน, มาริยง บาร์โตลิ ในรอบที่ 2, คริสเทิน ฟลิปเคน ในรอบที่ 3, วีนัส วิลเลียมส์ มือวางอันดับ 3 ของโลกในรอบที่ 4, หลี่ นา ในรอบก่อนรองชนะเลิศ และเซเรนา วิลเลียมส์ ในรอบรองชนะเลิศ หลังจากที่เซเรนา วิลเลียมส์ เสียแต้มจากการตัดแต้มของกรรมการในคะแนน 15-40 ในรอบชิงชนะเลิศ ไกลส์เติร์สเอาชนะคาโรไลน์ วอซเนียคกี จากเดนมาร์กไป 7-5, 6-3 ผลจากการชนะครั้งนี้ ไกลส์เติร์สสร้างประวัติศาสตร์เป็นผู้เล่นคนแรกที่เป็นมือไวลด์การ์ดและไม่มีอันดับโลกที่สามารถชนะรายการแกรนด์สแลม
หมวดหมู่:นักเทนนิสชาวเบลเยียม
หมวดหมู่:นักเทนนิสในโอลิมปิกฤดูร้อน 2012
หมวดหมู่:บุคคลจากจังหวัดลิมบืร์ค (ประเทศเบลเยียม)
หมวดหมู่:บุคคลจากรัฐนิวเจอร์ซีย์
คอเวนทรี

ทิวทัศน์เมืองคอเวนทรี
คอเวนทรี (Coventry, ˈkɒvəntri) เป็นนครที่ตั้งอยู่ที่ ในเวสต์มิดแลนด์สในอังกฤษที่มีประชากรทั้งสิ้นราว 306,000 คน (ค.ศ. 2007) เป็นเมืองที่ใหญ่ที่สุดลำดับที่ 9 ในอังกฤษ, ลำดับที่ 11 ในสหราชอาณาจักร และลำดับที่ 2 เวสต์มิดแลนด์สรองจากเบอร์มิงแฮม

**อ้างอิง**

**แหล่งข้อมูลอื่น**
หมวดหมู่:นครในสหราชอาณาจักร
หมวดหมู่:เมืองในเทศมณฑลเวสต์มิดแลนส์
นอริช

“มหาวิหารนอริช” ในนอริช
นอริช (Norwich, en-uk-Norwich.ogg, สะกดอ่าน: Nor-rich) เป็นนครที่ตั้งอยู่ในเทศมณฑลนอร์ฟอล์กในอีสต์แองเกลียในภาคตะวันออกของอังกฤษในอังกฤษ เป็นเมืองบริหารส่วนภูมิภาคและเมืองเทศมณฑลของนอร์ฟอล์ก ระหว่างคริสต์ศตวรรษที่ 11 นอริชเป็นเมืองที่ใหญ่เป็นที่สองของอังกฤษรองจากลอนดอน ที่มีความสำคัญในประวัติศาสตร์ของอังกฤษ และเป็นที่ตั้งของมหาวิหารนอริช

**อ้างอิง**

**แหล่งข้อมูลอื่น**
หมวดหมู่:นครในสหราชอาณาจักร
หมวดหมู่:เมืองในเทศมณฑลนอร์ฟอล์ก
หมวดหมู่:เมืองเทศมณฑลในอังกฤษ